|  |  |
| --- | --- |
| OUS_logo_RGB_HighRes | Vedlegg til: [Hemokromatosepasienter som blodgivere](http://ehandbokdokbehandling.ous-hf.no/document/112467) (ID 112467) |
| Hemokromatose - pasientorientering |

## Hemokromatose og lyst til å bli blodgiver?

Du kan være egnet for blodgivning når følgende er avklart:

* Du har «vanlig» hemokromatose, uten organskader
* Du har ikke andre kroniske sykdommer/problemer
* Du har ikke symptomer/plager som kan skyldes hemokromatose (tretthet/leddsmerter eller annet du selv relaterer til tilstanden)
* Du er tappet ned til vedlikeholdsnivå ferritin eller har ferritinnivåer som ikke anses å trenge nedtapping
* Du går til oppfølging på dagpost/poliklinikk, f.eks. med årlig ferritinmåling/kontroll

NB:

* I Blodbanken må du oppgi korrekteog fullstendige opplysninger om deg selv.
* Blodbanken har ikke tilgang til din pasientjournal uten ditt skriftlige samtykke, vi vet ingen ting om deg selv om du har fortalt det til din behandler ved sykehuset. Du må fortelle oss at du har hemokromatose og hvor ofte du blir fulgt opp på medisinsk dagpost/poliklinikk.
* Blodbanken har heller ikke behandlingsansvar for din hemokromatose, derfor må du gå til kontroll som nevnt over.
* Blodbanken kan ikke tappe deg dersom forhold utløser midlertidig karantene. Medisinsk dagpost/poliklinikk har da plikt til å tilby tapping hvis du trenger det. I så fall kan du ikke gi blod i Blodbanken før du igjen tilfredsstiller kriteriene ovenfor.
* Du kan ikke gi blod mer enn 4 ganger per år, *inklusiv* evt tapping andre steder enn i Blodbanken.
* **Du må være motivert** og ha et genuint ønske om å gi blod for å hjelpe andre, ikke for å holde deg frisk selv.
* For øvrig vil du bli behandlet som en helt vanlig blodgiver.
* Du blir ikke tappet ved førstegangs oppmøte i Blodbanken (nyregistrering). Det tas da kun blodprøver for blodtyping og virustesting. Du blir innkalt til ordinær tapping 4-6 uker senere.

Behandlende lege på medisinsk dagpost/poliklinikk kan undersøke om du er egnet for blodgivning ved å kontakte Blodbankens lege. Ved oppmøte i Blodbanken gjøres i tillegg vurderinger på en rekke andre områder, dette er derfor ikke en garanti for at du til slutt godkjennes som blodgiver.